《谒和靖先生墓借斗山韵》
宋代·杨公远

孤山仙冢草菲菲，姓字留将后世知。
遣稿文无封禅事，名家梅有影香诗。
只惭老子携琴晚，不见苍头放鹤时。
一瓣心香聊敢敬，寒泉自掬酹瓷卮。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。